Nakon otkrića zlata i dijamanata u Transvaalu duž rijeke Vaal 1868. - 1874., narasli su britanski apetiti prema dotad za njih neinteresantnom području, i otpočela je borba za taj teritorij. Britanija je 1877. anektirala Južnoafričku Republiku - Transvaal. Buri su se nadali da će im britanska vlada priznati pravo na neki oblik nezavisnosti, u okviru nekakve buduće konfederacije, ali su krajem 1880. uvidjeli da od toga neće biti ništa i da Britanija ide na otvorenu aneksiju Transvaala, nakon tog su Buri proglasili svoju republiku - potpuno nezavisnom, i prezeli vlast u Transvaalu. To je dovelo do Prvog burskog rata, koji je završio pobjedom Bura nakon Bitke kod brda Majuba 1881. nakon koje su Britanci priznali nezavisnost burske republike Transvaal. Razdoblje mira nije dugo potrajalo, Britanci su ponovno pokazali interes da zavladaju nad Transvaalom nakon otkrića velikih rezervi zlata u Witwatersrandu 1886. Nakon neuspjele Mirovne konferenciju održane u Bloemfonteinu u maju i junu 1899. izbio je Drugi burski rat 11. oktobra 1899. Taj rat završio je porazom Bura, koji su nakon potpisivanja Mirovnog sporazuma iz Witwatersranda 31. maja 1902. izgubili državu, koja je postala - Kolonija Transvaal i dio Britanskog Carstva. Kolonija Transvaal nije dugo egzistirala samo do 1910. tad je ušla u sastav novosnovanog britanskog dominiona Južnoafrička Unija, kao jedna od njezine četiri provincije pod imenom - Provincija Transvaal.